  Туспуктэм: vk.com (Ярослав Семенов) Майя Бывальцева Ижкар – Сарапул трассаез выльдон, паськытатон ужъёс 2025-тӥ арозьлы чакламын. Та арлы пусъем вань ужъёс быдэстэмын. Со сярысь Удмуртиысь тӧролэн но кивалтэтлэн пресс-службазы ивортӥз. 2022-тӥ арын 1,9 иськем люкетын сюресэз куинь чурозь паськытатӥзы, светофор но тыл пуктӥзы, тротуар лэсьтӥзы, транспорт дугдылонниос но барьерёс пуктӥзы, Бадӟым Сарапул шур вамен выжез рос-прос тупатъяны кутскизы. Вуоно арын Изгурт вадесын ӵашетэмез возись экранъёс но тросъёслэсь висъян лэсьтозы. « Та ӵектосэн ми Удмуртиысь сюресъёслэсь ортчыны лэзись луонлыксэс будэтыны кутскиськом. Вераськон Ижкар – Сарапул трасса сярысь гинэ ӧвӧл. Вуоно арын федерал сюреслэсь 108 иськемзэ ньыль чурозь паськытатон ӧдъялоз » Ярослав Семёнов, Удмуртиысь кивалтэтлэн тӧроез Со сяна, Ижкар – Аэропорт но Ижкар – Вотка улосвыл сюресъёсты выльдон ӵектосъёсты дасяло ни, соосты озьы ик паськытатыны чакламын. Уж борды 2024-2025 аръёсы кутскозы. Тодэ вайытом. та нуналъёсы Шаркан – Бордуль улосвыл сюреслэсь «Кышкыттэм ӟечлыко сюресъёс» йӧскалык ӵектосъя тупатъям куинь люкетсэ уже кутӥзы. Тегъёс: Удмуртия сюресъёс тупатъянужъёс Ижкар Сарапул  